cyanic-selkie/wikianc huggingface dataset:
Խռովություններ Եգիպտոսում
Ալեքսանդրիայում բախումները տեղի ունեցան դեկտեմբերի 14-ին։ Բախումներ եղան մզկիթների մոտ, որոնց արդյունքում տուժեցին տասնյակ մարդիկ։ Նախագահի հակառակորդները այս քալին գնացին երբ իմամները անցան նախագահի կողմը ։
2013 թվականի հունվարի 25-ին Կահիրեում՝ Թահրիր հրապարակում տեղի ունեցավ Մուհամմեդ Մուրսիի իշխանության հակառակորդների մասսայական ցույցը։ Ըդդիմության առաջնորդները և երիտասարդական շարժումների ղեկավարները հունվարի 25-ի ցույցերից դեռ շատ վաղուց սկսել էին նշել նախկին նախագահ Հոսնի Մուբարաքի տապալման մեկ տարին սրա հետ մեկտեղ նաև բողոքի ակցիաներ էին անց կացվում Մուրսիի ռեժիմի դեմ, նրանք Մուրսիին և նրա աջակից «Մուսուլման եղբայրներ» ճմբավորմանը մեղադրում էին հեղափոխական իդեալներին դավաճանելու մեջ։ Խռովարարները հրապարակ էին դուրս եկել նույն գրությամբ պաստառներով, որովնցով մասնակցում էին ցույցերին երկու տարի առաջ՝ «Հաց, ազատություն, սոցիալական արդարություն»։ Խռովարարների թվում կային մարդիկ ովքեր 2011 թվականին պայքարել էին նախկին ռեժիմի դեմ։ Մուրսիի կողմնակիցներից ոմանք ևս ագրեսիվ էին տրամադրված նրա դեմ։ Ցույցերի ընթացքում խռովարարները փորձեցին ներխուժել կառավարության շենք։ Այդ ամենը թույլ չտալու համար ոստիկանությունը կիրառեց արդյունքաբեր գազ։ Ցուցարարները ոստիկաններին պատասխանեցին նրանց վրա շշեր և քարեր նետելով։ Այս ամենի արդյունքում հաջորդ օրը Կահիրեում արտակարգ դրություն մտցվեց, քաղաք բերվեց զրահատեխնիկա ։
Փետրվարի 1-ին Կահիրեում Մուհամմեդ Մուրսիի աջակիցներից մի քանի հազար մարդ դուրս եկավ փողոց և պահանջեց նախագահի հրաժարականը։ Այդ օրը երեկոյան խռովարարները հարձակվեցին նախագահական նստավայրի վրա և փորձեցին այրել այն։ Ոստիկանները կիրառեցին արդյունքաբեր գազ և ջրցան մեքենաներ։ Տեղեկություն է ստացվել ամենաքիչը մեկ զոհի և տասնյակ վիրավորների մասին։ Ըստ պաշտոնական տվյալների եղել է 54 վիրավոր ։
2013 թվականի հուլիս
Բողոքի ցույցերը նոր եռանդով բռնկվեցին Մուհամմեդ Մուրսիի նախագահ ընտրվելու մեկամյակին՝ հունիսի 30-ին։ Ցույցին ներկաների թիվը հասել էր առավելագույնի գրեթե 2011 թվականի «արաբական գարնան» մակարդակի։ Խռովարարների կողմն էին անցել բանակը և ոստիկանությունը, կարևոր նախարարներ հրաժարվում էին աշխատել գործող կառավարության կազմում։ Հուլիսի 3-ին Մուհամմեդ Մուրսիին արգելվեց լքել երկիրը, հետագայում բանակը հաստատեց, որ Մուրսին չի հանդիսանում նախագահ ։ Ժամանակավոր պաշտոնակատար դարձավ Բարձրագույն սահմանադրական դատարանի ղեկավարը. 4 июля Мурси заключен под стражу :
Վարկ
Վարկ ( պարտք, վստահել բառերից) կամ վարկային հարաբերություններ, տնտեսական կատեգորիա, փողի կամ ապրանքների ձևով պարտքի տրամադրում՝ տոկոսի վճարման պայմանով։ Վարկը պայմանավորվածություն է բանկի, վարկային կազմակերպության կամ գրավատան և ձեր միջև, որի համաձայն, այդ պահին ստանում եք դրամական միջոցներ/ապրանք/ծառայություն՝ հետագայում վճարելու նախապայմանով։ Այն հասարակական հարաբերություն է, որն առաջանում է տնտեսության սուբյեկտների միջև արժեքի շարժի հետևանքով։ Վարկային հարաբերությունները կարող է արտահայտվել տարբեր վարկային ձևերով՝ առևտրային վարկ, բանկային վարկ, լիզինգ, ֆակտորինգ և այլն։ Հայաստանում վարկեր տրամադրում են բանկերը, վարկային կազմակերպությունները և գրավատները։ Բանկերը և վարկային կազմակերպությունները տրամադրում են սպառողական, գյուղատնտեսական, հիփոթեքային, բիզնես վարկեր, իսկ գրավատները՝ միայն գրավադրմամբ վարկեր։
Ըստ վարկավորման ժամկետի՝ վարկերը լինում են.
ԸՍՏ ՎԱՐԿԻ ԱՐԺՈՒՅԹԻ
Նշանակություն
Կրեդիտ-վարկը ( կամ ), ֆինանսական գործիք է, որը քաղաքացուն կամ ձեռնարկությանը հնարավորություն է ընձեռնում դրամ փոխառել՝ ապրանքներ, հումք և նմանատիպ ապրանքներ գնելու համար, վճարումը կատարելով որոշ ժամանակահատվածի ընթացքում, սովորոբար՝ տոկոսով։
Խռովություններ Եգիպտոսում
Արտաքին հղումներ
Կատեգորիա:Եգիպտոսի պատմություն Կատեգորիա:Բողոքի ակցիաներ Կատեգորիա:21-րդ դարը Եգիպտոսում
Վարկ
Գործառույթներ
Իրական կյանքում վարկի էությունն դրսևորվում է նրա գործառույթների միջոցով։
Կանխիկ թղթադրամի փոխարինում վարկային փողերով և վարկային գործառնություններով
Վարկային գործառնությունները նպաստում են տնտեսության արդյունավետության բարձրացմանը։ Անկանխիկ հաշվարկները կրճատում են շրջանառության ծախսերը։
Կապիտալի համակենտրոնացման և կենտրոնացման գործառույթ
Վարկը ակտիվորեն օգտագործվում է մրցակցային պայքարում, որով նպաստում է ֆիրմաների քայքայմանը կամ միաձուլմանը։
Շուկայական տնտեսության կարգավորման միջոցի գործառույթ
Տնտեսության վարկային կարգավորումը միջոցառումների ամբողջություն է, որն իրականացվում է պետության կողմից վարկի ծավալի և չափերի օպտիմալացման, փոխատվական կապիտալի շուկայի և ամբողջ երկրի տնտեսության կարգավորման նպատակներով։
Առևտրային վարկ
Տնտեսավարող սուբյեկտների կողմից ապրանքների ձևով միմյանց տրամադրվող վարկ։ Հարաբերություն երկու արտադրողների միջև։ Վարկ վերցնողը որպես փոխատվություն ստանում է սովորական ապրանք, որի արժեքի վճարումը հետաձգվում է։ Երբ մեկն ապրանքներ է վաճառում արժեքի հետագա վճարման պայմանով, ապա գնորդը նրան հանձնում է իրավաբանական ուժ ունեցող փաստաթուղթ, որտեղ նշվում են պարտքի գումարը և վճարման ժամկետը։ Այդ փաստաթուղթը կոչվում է մուրհակ։ Առևտրային վարկն ունի սահմանափակ բնույթ․ վարկատուն կարող է վարկ տրամադրել միայն իր ապրանքային կապիտալի պահուստային քանակների շրջանակներում։ Բացի դրանից, ապրանքային ձևով վարկ կարող են տրամադրել որոշակի խումբ փոխառուներ։ Առևտրային վարկը լինում է կարճատև, որովհետև տրամադրվում է արտադրության մեջ ընդգրկված կապիտալի հաշվին։
Բանկային վարկ
Ձեռնարկատիրոջը կամ վարկառուին փողի ձևով տրամադրվող վարկ։ Բանկային վարկը առաջացել է առևտրային վարկից, սակայն ունի իր տարբերությունները։ Եթե առևտրային վարկի օբյեկտը ապրանքային կապիտալն է, ապա բանկային վարկի դեպքում՝ դրամական և փոխատվական կապիտալը։ Բանկային վարկի միջոցով ազատ դրամական միջոցները կարող են շարժվել ցանկացած ուղղությամբ։ Այս երկու հիմնական ձևերից բացի, տնտեսության զարգացմանը զուգընթաց, երևան են գալիս նաև վարկի մի շարք տարատեսակներ։
Սպառողական վարկ
Տրամադրվում է բնակչությանը անձնական սպառման ապրանքների վաճառքի ժամանակ։ Այն տրվում է երկարատև օգտագործման ապրանքներ ձեռք բերելու համար։ Սպառողական վարկը կարող է հանդես գալ և՛ ապրանքային, և՛ դրամական ձևերով։ Այն ունի կարճաժամկետ և միջին ժամկետային բնույթ և խթանում է բնակչության պահանջարկը երկարատև օգտագործման ապրանքների նկատմամբ։ Հաճախ բանկերը խանութների հետ պայմանագիր են կնքում՝ իրենց հաճախորդներին վարկով ապրանքներ վաճառելու համար։ Բանկերը ապրանքների դիմաց խանութներին անմիջապես վճարում են կանխիկ դրամով, իսկ գնորդները աստիճանաբար մարում են բանկի վարկը։ Սպառողական վարկի առկայությունը բերում է բնակչության պարտքերի մեծացմանը։ Ապառիկ վաճառքի դեպքում ապրանքների գները սովորականից ավելի բարձր են լինում։ Եվ եթե փոխառուն ի վիճակի չի լինում մինչև վերջ մարել վարկը, ապա փոխատուն իրավունք ունի սեփականացնել վարկով ձեռք բերված իրը։
Պետական վարկ
Վարկային հարաբերությունների համակարգ, որտեղ կողմերից մեկը պետությունն է կամ տեղական կառավարման մարմինները։ Պետական վարկի հիմնական ձևերն են՝ պետական փոխառությունները, կարճաժամկետ պարտավորությունները, մուրհակները, բանկերում բնակչության խնայողությունները և այլն։ Պետությունը վարկատուի կամ փոխառուի դեպքում կարող է հանդես գալ ինչպես երկրի ներսում, այնպես էլ այլ պետությունների հետ ունեցած հարաբերությունների ժամանակ։ Ներքին պետական վարկի դեպքում վարկառուները բանկերն են, կառավարական հիմնարկները, տարբեր կարգի ընկերությունները, ապահովագրական հիմնարկները և այլն, իսկ պետությունը կատարում է փոխառուի դեր։ Երբ փոխառուները իշխանության տեղական մարմիններն են, առանձին ընկերություններն ու ֆիրմաները, ուրեմն պետությունը վարկատուի դեր է կատարում։ Ներքին պետական վարկը օգտագործվում է պետական բյուջեի պակասուրդը ծածկելու համար։ Պետական վարկը ազատ դրամական միջոցների հավաքագրման եղանակներից մեկն է։
Միջազգային վարկ
Պետությունների կամ առանձին անձանց կողմից արտասահմանյան պետություններին կամ քաղաքացիներին տրամադրված վարկ։ Նմանատիպ վարկ կարող են տրամադրել նաև միջազգային ֆինանսական կազմակերպությունները։ Միջազգային վարկը կարող է լինել առևտրային կամ բանկային վարկերի ձևով։
Հիփոթեքային վարկ.
Գրավի դիմաց (ոսկու, դրամական միջոցների և այլն) անձնական նպատակների համար ֆիզիկական անձանց տրամադրվող սպառողական վարկ է։
Գյուղատնտեսական վարկ
Տրամադրվում է գյուղատնտեսական արտադրության կամ գյուղատնտեսական հումքի վերամշակման կազմակերպման նպատակով։ Գյուղատնտեսական վարկը տրամադրվում է մարդկանց և կազմակերպություններին։ Գյուղատնտեսական վարկի մարման գրաֆիկները սովորաբար կազմվում է հաշվի առնելով սեզոնայնությունը, վարկառուների դրամական հոսքերի առանձնահատկությունները. օրինակ՝ կարող է սահմանվել տարեկան 2 մարում,  որոնք կլինեն բերքահավաքին հաջորդող ժամանակահատվածներում։
Վարկի տրամադրման որոշման կայացում
Վարկ տրամադրելիս վարկատուն ցանկանում է համոզվել, որ վարկառուն ի վիճակի կլինի վերադարձնել վարկը, այսինքն՝ ունի այդպիսի ցանկություն ու կարողություն։ Այդ ցանկությունն ու կարողությունն այլ կերպ անվանվում է վարկունակություն։ Ֆինանսական կազմակերպությունները վարկունակության գնահատման համար ստուգում են  5 հանգամանք.
Վարկային բնավորություն. մինչ վարկ տրամադրելը վարկատու կազմակերպությունը ցանկանում է համոզվել արդյոք վարկառուն վստահելի անձ է, պատշաճ կերպով է կատարում իր նախկին պարտավորությունները, թե ոչ։ Դա պարզելու համար վարկատու կազմակերպությունը ուսումնասիրում է վարկառուի վարկային պատմությունը։
Կարողություն. ստուգվում են վարկառուի եկամուտները և ծախսերը, որքան աշխատավարձ է ստանում, ինչ այլ եկամուտներ ունի, որքան մասը կարող է հատկացվել վարկի մարմանը։
Ունեցվածք/կապիտալ. ֆինանսիստների կարծիքով եթե վարկառուի կարողությունը (նախորդ կետում նշված) մեծ է, սակայն չունի կապիտալ (տուն, ավտոմեքենա, անշարժ գույք և այլն), ուրեմն չի խնայում և չի մտածում վաղվա մասին։ Կապիտալը «հետաքրքրում է» վարկունակությունը գնահատողներին, քանզի եթե մի օր վարկառուն  դադարի եկամուտ ստանալ, կկարողանա վաճառել իր կապիտալը, այն վերածել կանխիկ միջոցների և վճարել  վարկը մինչև եկամտի նոր աղբյուրի ձեռքբերումը։
Գրավ, երաշխավորություն. ապահով միջոց է, որ կկատարի վարկառուի պարտավորությունը։ Գրավը գումարի վերածելու միջոցով կազմակերպությունը կարող է հետ ստանալ իր գումարը։ Որոշ վարկատեսակներ, օրինակ՝ ուսանողական վարկերը, տրամադրվում են ոչ թե գրավի, այլ ծնողների/խնամակալների երաշխիք/երաշխավորության հիման վրա։
Այլ պայմաններ. ունենալով շատ երեխաներ, մեծահասակ ծնողներ, շատ ծախսերի պատճառով վարկառուն հնարավոր է չկարողանա մարել վարկը։ Վարկատու կազմակերպությունները հաշվի են առնում նաև այս և այլ հանգամանքներ
Աղբյուրներ
Կատեգորիա:Վարկ
Կեմա (Ունժայի վտակ)
Կեմա (Кема), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Ունժա գետի աջ ափում՝ 426 կմ հեռավորության վրա։ Գետի երկարությունը 105 կմ է։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Յումե
Յումե (ապրիլի 4, 2012), ՌԴ նախագահ Վլադիմիր Պուտինի տնային շունն է (ակիտա-ինու ցեղատեսակի)։ Վլադիմիր Պուտինը այս շանը նվեր է ստացել հյուսիս-ճապոնական պրեֆեկտուրայի նահանգապետ Ակիտա Նորիհիսոյ Սատակեի կողմից՝ (2012 թվական) 2011 թվականին Ճապոնիայում տեղի ունեցած երկրաշարժի ժամանակ օգնության դիմաց ։
Վլադիմիր Պուտինն անվանելով շանը «հաճելի նվեր», ի պատասխան դրա, նվիրեց սիբիրական կատու` Միր անունով (ճապոներենից թարգմանաբար` երազանք)։
Ճապոնացիները բարձր են գնահատում ակիտա-ինու ցեղատեսակի շներին։ «Wall Street Journal»-ի լրագրողներից մեկի խոսքերով, Պուտինից բացի, ակիտա-ինու ցեղատեսակի շան տեսքով նվեր ստացած մյուս այլազգին ամերիկացի ակտիվիստուհի Հելեն Քելերն է (նրան նվիրել են 1937 թվականին) ։ Վլադիմիր Պուտինի 2016 թվականի դեկտեմբերյան այցից հետո ճապոնացիները մտադիր էին նրան նվիրել որձ ակիտա-ինու, բայց հետագայում այդ որոշումը չեղյալ է համարվել։
Բացի Յումեից Պուտինն ունի ևս մեկ շուն` Բաֆֆի անունով բուլղարական հովվաշունը (նվեր է ստացել 2010 թվականին` Բուլղարիայի վարչապետի կողմից)։
Ծանոթագրություններ
Կատեգորիա:Հայտնի շներ Կատեգորիա:Վլադիմիր Պուտին
Մ.թ.ա. 848
Դեպքեր
Մ.թ.ա. 848 թվականին Ասորեստանի թագավոր Սալմանասար Գ-ն մի երրորդ արշավանք է կատարում Վանի թագավորության վրա, որի մասին նա իր արձանագրության մեջ նշում է շատ համառոտ կերպով. «Ուրարտացի Արամի քաղաքները մինչև Եփրատ գետի (Արածանիի) ակունքը ավերեցի, քանդեցի, հրով այրեցի» ։
Հեսլեհոլմ
Հեսլեհոլմ (շվեդերեն՝ Hässleholm), քաղաք Շվեդիայի հարավային մասում՝ Սկոնիա լենում (մարզում)։ 50 հազարից ավելի բնակիչ ունեցող նույնանուն համայնքի վարչական կենտրոնն է; 1914–1970 թվականներին ունեցել է առանձին քաղաքի կարգավիճակ։ 2010 թվականի տվյալներով բուն քաղաքի բնակչության թվաքանակը եղել է մոտավորապես 18 500 :
Պատմություն
1860 թվականին Մալմյո-Կատրինեհոլմ երկաթգծի վրա գործարկվել է Հասլեհոլմ կայարանը։ 19-րդ դարի երկրորդ կեսին երկաթուղու ճյուղավորումներ են տարվել դեպի Քրիստիանստադ (1865), Հելսինգբորգ (1875) ու Հալմստադ, և Հասլեհոլմը դարձել է երկաթուղային կարևոր հանգույց, նաև՝ արդյունաբերական կենտրոն, որի կարևոր ձեռնարկություններից էր 1889 թվականին հիմնադրված մետաղագործական գործարանը (Hässleholms verkstäder metal plant), և կայազորային քաղաք ։
Ժողովրդագրություն
Քաղաքի բնակչության թվաքանակը կրել է հետևյալ փոփոխությունները.
Արտաքին հղումներ
Կատեգորիա:Շվեդիայի բնակավայրեր Կատեգորիա:Շվեդիայի քաղաքներ
Կամպորջանո
Կամպորջանո  (Camporgiano), կոմունա Իտալիայի Տոսկանա մարզի Լուկայի գավառում։
Բնակչությունը կազմում է 2393 մարդ (2008 թվականի տվյալներով)։ Բնակչության խտությունը՝ 89 մարդ/կմ²։ Տարածքը՝ 27 կմ²։ Փոստային ինդեքս՝ 55031։ Հեռախոսային կոդ՝ 0583։
Բնակավայրի հովանավորն է սուրբ Բերնարդը։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Վարժություն
Յուրաքանչյուր դաս սկսվում է տարբեր մկանային խմբերի տաքացումից և դանդաղ մշակումից։ Սկզբում բոլոր վարժությունները կատարվում են փայտի՝ բալետային դահլիճի մեջտեղում։ Կրտսեր դասարանների աշակերտները մեծ մասը դաս են անցկացնում փայտի մոտ, իսկ արվեստագետների դասի ժամանակ փայտի մոտ վարժությունը կրճատվում է մինչև 20-25 րոպե, և դասի մեծ մասը կատարվում է  ցատկով։ Դարերով  կազմակերպելով դասական պարի դասը գրեթե անփոփոխ է իր կառուցվածքով. աշակերտները և մեծահասակների արտիստները կատարում են գրեթե նույն հիմնական տարրերը նմանատիպ հաջորդականությամբ. վարպետության մակարդակի բարձրացման հետ փոխվում է միայն տեմպը (կատարվող շարժումների արագությունը), համակարգումը և հագեցվածությունը։
Այս վարժությունը ցանկացած պարային պատրաստվածության հիմքն է։ Նրանք զարգացնում են ֆիզիկական որակներ, որոնք անհրաժեշտ են գրեթե ցանկացած պարային տեխնիկայի շարժումների մասնագիտական կատարման համար։ Շրջվածություն, էլաստիկություն և ոտքերի և մեջքի մկանների ուժը, իրանի, ձեռքերի և գլխի ճիշտ դիրքը, կայունություն, շարժումների համակարգումը։
Իր տեսակի վարժությունը մշակվել և այլ տեսակի պար է։ Վարժությունները մոտ փայտեր են պարտադիր բաղկացուցիչ մաս դասերի ակադեմիական բնորոշ և ժողովրդա-բեմական պար։ Դասեր ջազ-պարային և պարի ժամանակակից առավելապես կառուցվում վարժություն կեսին դահլիճից, սակայն մասնագիտական դպրոցների առանձին մանկավարժներ նաև զբաղվելու և վարժություններ մոտ քարտ։
Դասի կառուցվածք
Առավել հաճախ բոլոր վարժությունները կատարվում են երկու անգամ. սկզբում աջ ոտքով, ապա ձախ (ըստ ցանկության մանկավարժի հնարավոր է և հակառակ կարգը)։ Առաջին վարժությունը փայտի մոտ (plié) կատարվում է երկու ոտքերի վրա, ուստի կարող է կատարվել մեկ անգամ, առանց կրկնելու համադրությունը ։
Վարժության դինամիկա
Դաս կառուցվում է այնպես, վարժությունների հագեցվածությունը օրեցօր աճում է, աստիճանաբար մեծացնելով կատարվող շարժումների շարքը և բարդությունը։ Հանգիստ տեմպերով  վարժությունը հաջորդում են միմյանց արագ, մշակված տեխնիկայով ։
Երաժշտություն
Վարժությունների կատարումը իրականացվում է երաժշտության ուղեկցությամբ կամ հաշվով։
Հրաշալի ռուսական պարի ուսուցիչ Ն.Գ. Լեգատը, հանպատրաստի նվագել է դաշնամուր, երբ իրականացվել է դասական պարի դասեր։
Մեզ վարժություններ առաջադրելով, նա նաև երգում էր և ապա այն վերարտադրվել է դաշնամուրով։
- Նիկոլայ Տարասովը
Վարժության հիմք
Վարժություն հատակին (exercice par terre / barre au sol) առաջին անգամ կիրառվել է մանկավարժ Բորիս Կնյազևի կողմից։ Այն ակտիվորեն կիրառվում է մասնագիտական ֆիզիկական տվյալների զարգացման համար և վերականգնողական վնասվածքներից հետո ինչպես բալետում, այնպես էլ սպորտի բնագավառում։
Գրականություն
Կատեգորիա:Բալետի տերմինաբանություն
Օմուտինսկի շրջան
Օմուտինսկի շրջան (Омутнинский район), մունիցիպալ շրջան Ռուսաստանի Դաշնության Կիրովի մարզում։
Աշխարհագրություն
Շրջանի տարածքի մակերեսը կազմում է 5168 կմ²։
Բնակչություն
2010 թվականի մարդահամարի արդյունքներով շրջանում բնակվում էր 46543 մարդ։ Բնակչության խտությունը կազմում էր 9,01 մարդ/կմ²։
Արտաքին հղումներ
Կատեգորիա:Կիրովի մարզ Կատեգորիա:Ռուսաստանի շրջաններ ըստ դաշնային սուբյեկտների
Դեմքով դեպի պատը
Դեմքով դեպի պատը, 1989 թվականին նկարահանված հայկական ֆիլմ ։ Նկարահանվել է Հովհաննես Մելքոնյանի «Հարցաքննություն» վիպակի մոտիվներով։
Սյուժե
Բարոյական կայուն համոզմունքների տեր երիտասարդ քննիչը պատրաստ է պայքարել հանուն իր սկզբունքների։
Դերերում
Արմեն Խոստիկյան, Ա. Մկրտումյան, Մամիկոն Մանուկյան, Գեորգի Վանյան, Ռուբեն Մկրտչյան
Դրվագներում
Հենրիկ Ալավերդյան, Լևոն Ղազարյան, Ազատ Շերենց, Ժոզեֆ Նալբանդյան, Վերջալույս Միրիջանյան, Արմեն Մարության, Գ. Կարապետյան, Մ. Մխիթարյան, Ա. Սաֆարյան, Է. Ղազարյան, Լ. Հովսեփյան, Ա. Միքայելյան
Ծանոթագրություններ
Կատեգորիա:Հայկական ֆիլմեր Կատեգորիա:Խորհրդային ֆիլմեր Կատեգորիա:1989 ֆիլմեր Կատեգորիա:Միքայել Դովլաթյանի ֆիլմեր Կատեգորիա:«Հայֆիլմ» ստուդիայի ֆիլմեր
C-քվարկ
c-քվարկ, հմայված քվարկ (որտեղից էլ նշանակումը՝ charm՝ հմայք, ըստ զանգվածի մեծության երրորդ քվարկը, տարրական մասնիկ։ Հմայված քվարկները հայտնաբերվել են հադրոններում՝ քվարկներից կազմված ներատոմային մասնիկներում։ Հմայված քվարկ պարունակող հադրոններից են ψ-մեզոնը, D-մեզոնը, հմայված սիգմա-բարիոնը և այլն։
Տարօրինակ քվարկի հետ միասին հմայված քվարկը պատկանում է տարրական մասնիկների երկրորդ սերնդին։ Էլեկտրական լիցքը +2⁄3 e է, զանգվածը՝ մոտ 1.29 ԳէՎ/c2 ։ Մյուս բոլոր քվարկների նման հմայված քվարկը ½ սպինով ֆերմիոն է և մասնակցում է բոլոր չորս հիմնարար փոխազդեցություններին՝ գրավիտացիային, էլեկտրամագնիսականությանը, թույլ և ուժեղ փոխազդեցություններին։ Հմայված քվարկի հակամասնիկը հմայված հակաքվարկն է (անգլիալեզու գրականության մեջ կոչվում է նաև հակահմայված քվարկ կամ պարզապես հակահմայք), որը տարբերվում է նրանից միայն որոշ մեծությունների նշանով։
Այս չորրորդ քվարկի գոյությունը մոտ 1964 թ. կանխագուշակել են մի շարք գիտնականներ (օրինակ՝ Ջեյմս Բյորկենը և Շելդոն Գլեշոուն ), սակայն կանխատեսումը սովորաբար վերագրվում է Շելդոն Գլեշոուին, Իոանես Իլոպուլոսին և Լուչիանո Մայանիին 1970 թ. (ԳԻՄ-մեխանիզմ) ։ Հայտնաբերված առաջին հմայված մասնիկը (հմայված քվարկ պարունակող մասնիկը) փսի-մեզոնն էր, որը հայտնաբերվեց Ստանֆորդի գծային արագացուցչային կենտրոնում (SLAC), Բերթոն Ռիխտերի ղեկավարությամբ, մեկ ուրիշ հայտնաբերում գրանցվեց Բրուքհեյվնի ազգային լաբորատորիայում (BNL), Սամուել Թինգի ղեկավարությամբ ։
1974 թ. փսի-մեզոնի, հետևաբար (հմայված քվարկի) հայտնագործումը սկիզբ դրեց մի շարք կարևորագույն հայտնագործությունների, որոնք միասին հայտնի են ֆիզկայի Նոյեմբերյան հեղափոխություն անունով։
Հմայված քվարկ պարունակող հադրոններ
Հմայված քվարկ պարունակող հադրոններից են՝
Ա. Սպենդիարյանի անվան օպերայի և բալետի ազգային ակադեմիական թատրոն
Ալեքսանդր Սպենդիարյանի անվան օպերայի և բալետի ազգային ակադեմիական թատրոն, գտնվում է Հայաստանի մայրաքաղաք Երևանում՝ Ազատության հրապարակի, Մաշտոցի ու Սայաթ-Նովայի պողոտաների միջնամասում։
Շինարարության սկիզբը
1926 թվականի հունվարին Կենտգործկոմը որոշում է Երևանում կառուցել Ժողտուն՝ թատերական դահլիճով, քաղաքի պահանջներին համապատասխան տեղերի քանակով։ Նախագծի կատարումը և շինարարության ղեկավարությունը հանձնարարվում է ճարտարապետ Ալեքսանդր Թամանյանին։
Ժողտան ոճը պետք է լիներ մոնումենտալ և համապատասխաներ Հայաստանի բնությանը և ժողովրդական արվեստին։
Սկսելով Ժողտան նախագիծը և այն շարունակաբար կատարելագործելով, Թամանյանը ձգտել է իրականացնել բոլոր նորագույն պահանջները բավարարող թատրոն, նաև մայրաքաղաքին համապատասխանող և՛ բովանդակությամբ, և՛ ճարտարապետական լուծումով։ Ըստ ծրագրի, համալիրը պետք է ներառեր ժողտանն անհրաժեշտ բոլոր տարածությունները՝ թատրոն 1200 հանդիսատեսի համար, համերգային սրահ, լսարաններ, գրադարան ընթերացարանով, ցուցասրահներ, խմբային պարապմունքների սենյակներ, բուֆետ։ Ճարտարապետական ոճը համապատասխանում էր այն տարիներին կրկին զարգացում ապրող կլասսիցիզմին՝ հայկական ճարտարապետական ավանդույթների հետ միաձուլված։ Ստալինյան ծավալապաշտությունը այդ ոճը տեսնում էր որպես կայսերական նկրտումների արտահայտման համար համապատասխան։ Նույն շրջանում Երևանում կառուցվում էին շատ այլ շինություններ՝ խորհրդային կոնստրուկտիվիզմի ոճով, սակայն 1930-ական թվականներից հետո այդ ոճը ճանաչվել է խորհրդային ոգուն խորթ, իսկ ճարտարապետների մի մասը ակսորվել է։Ժողտան կառուցման տեղը որոշված էր Երևանի գլխավոր հատակագծով։ Հյուսիսային պողոտայի առանցքով ընկած հողամասը հին Երևանի կառուցապատված թաղամասերից դուրս էր, այն օրերին Ստեփան Ալավերդյանի անունը կրող փողոցից (այժմ՝ Թումանյան փողոց) հյուսիս՝ այգիների մեջ։
Նախագծմանը զուգահեռ Թամանյանը պետք է լուծեր շենքի համար նախատեսված հողամասի հետ կապված երեք հարց՝ սեփականատերերից այգիների օտարումը, Մամռիի ոռոգիչ ջրատարի տեղափոխումը, Գեթսեմանի մատուռի ճակատագիրը։
Հողակտորների օտարումը սկսվում է 1926 թվականի նոյեմբերին։ Ամենամեծ այգիների տերերն էին Բաշիրով եղբայրները, Ջանիբեկով եղբայրները եւ Պետրոսյան եղբայրները ։ Նրանց հետ բանակցելու ու խնդիրը ներկայացնելու համար գալիս էր անձամբ Թամանյանը։ Ջանիբեկովներին Կարապի լճի տարածքում գտնվող իրենց տան ու մեծ այգու դիմաց տրամադրվել է մի բնակարան ապագայում Աղասի Խանջյանի անունը ստացած փողոցի 41 շենքում ։ Տարածքով անցնող Մամռիի ջրատարը, որն արդեն վերանվանվել էր Շահումյանի անվան, հեշտությամբ տեղափոխվում է։ Հետագայում՝ 1929 թվականին, հին հունի ափին կառուցվում է Թամանյանի միահարկ ճարտարապետական արվեստանոցն՝ իր օժանդակ սենյակներով։ Ամենացավոտ հարցը Գեթսեմանի մատուռի հարցն էր։ Գեթսեմանը, ըստ Նոր կտակարանի, ձիթենյաց այգիների վայր էր, որտեղ Քրիստոսն իր վերջին աղոթքներն էր արել խաչվելուց առաջ։ Մատուռին այդ անունն էին տվել այն պատճառով, որ գտնվում էր այգիների մեջ։ Այն կառուցվել էր 1679 թվականի երկրաշարժից ավերված ավելի հին եկեղեցու տեղում։ Մատուռը միանավ էր, թաղածածկ, փոքրաչափ և անգմբեթ։ Ժողտան հողատարածքն ու փողոցների ուղեծիրներն այնպիսին էին, որ Գեթսեմանի մատուռը շրջանցելն անհնար էր։ Թամանյանը որոշում է այն տեղափոխել։ Ուստի մատուռը 1929 թվականին քանդում են և քարերը հատ-հատ համարակալում։ Սակայն ֆինանսավորումն ուշացնելու և հուշարձանի նոր տեղի հարցը չլուծելու պատճառով վերականգնումն անընդհատ հետաձգվում է, իսկ 1932 թվականին Թամանյանը հեռացվում է Ժողովրդական տան կառուցման ղեկավար պաշտոնից, իսկ նոր ղեկավար Աշոտ Մելիք-Մարտիրոսյանի որոշմամբ մատուռի քարերն օգտագործվում են Բայրոնի փողոցում Աշխատավորների տուն կառուցելու համար։ Այսպես Գեթսեմանի մատուռը այդպես էլ չի վերականգնվում։ Մատուռի հետ միասին վերացվում է նաև շրջապատի գերեզմանոցը՝ 17-18-րդ դարերի տապանաքարերով։
1931 թվականի օգոստոսի 26-ի նամակով Թամանյանը դիմում է ակուստիկայի ամենաճանաչված մասնագետ, մի քանի դասագրքերի հեղինակ պրոֆեսոր Լիֆշիցին, հրավիրելով մասնակցել Ժողտան նախագծմանը։ Ռեժիսոր Ն. Բոգոլյուբովի խորհրդով, Թամանյանը 1934 թվականի օգոստոսին մասնագետ է գործուղում Օդեսա՝ հակահրդեհային և այլ հարցերի հետ ծանոթանալու։ Բեմատակի մեխանիզմների նախագծման համար, նույն Բոգոլյուբովի խորհրդով, հրավիրվում է ինժեներ Ս. Վ. Իվանով-Գրդինան, որն աշխատանքը կատարելու համար խումբ է կազմում Թբիլիսիում։
1939 թվականին Ժողտան Ձմեռային դահլիճի շինարարությունն ավարտվում է, այն հանձնվում է օպերային թատրոնին։
Շինարարության ավարտ
Առաջին ներկայացումը Ալեքսանդր Սպենդիարյանի «Ալմաստ» օպերան է, որը բեմադրվել է 1933 թվականի հունվարի 20-ին։
Վերանորոգում
Տասնամյակների ընթացքում շենքի ներքին հարդարանքը հնացել էր, կորցրել իր փայլը և չէր համապատասխանում արտաքին շքեղ տեսքին։ Բացի այդ շենքն անավարտ էր և թամանյանական նախագծի մի շարք մտահղացումներ ժամանակին չէին իրականացվել։ Հետագայում՝ 1978 թվականին, Կարեն Դեմիրճյանի նախաձեռնությամբ սկսվեց օպերայի շենքի վերակառուցումը, որն իրականացվեց Ալեքսանդր Թամանյանի որդու՝ Գևորգ Թամանյանի գլխավորությամբ։ Հիմնովին վերակառուցված օպերայի թատրոնն ու ֆիլհարմոնիայի մեծ դահլիճը ։
Վերակառուցումը հանձնարարված էր «Երարդշին» տրեստին, որը ղեկավարում էր նշանավոր շինարար Լևոն Շահբազյանը։ Ստեղծագործական խմբում աշխատում էին Հուլիոս և Գայանե Թամանյանները, Ղուկաս Չուբարը, Ռուզան Ներսիսյանը, Հրանտ Յոլյանը և ճանաչված այլ մասնագետներ։ Աշխատանքները համակարգում էր ճարտարապետ Աշոտ Ալեքսանյանը։ Նրա մի շարք նորամուծությունները կիրառվեցին վերակառուցման ընթացքում։ Այդ վերանորոգումով մի շարք էական փոփոխություններ մտցվեցին նախագծի մեջ։ Ճեմասրահների պատերը երեսեցին Աղվերանի բաց գույնի մարմարով։ Վերին մեծ պատշգամբը բաժանվեց երկու յարուսի, նվագախմբի անշարժ նստավայրը դարձավ շարժական, փոխվեցին դռները և տեղադրվեցին պորտալային դռներ։ Բեմի վարագույրը՝ Գրիգոր Խանջյանի ձևավորումով ներկայացված մի քանի տարբերակից, ընտրվեց անձամբ Կարեն Դեմիրճյանի կողմից ։
Ազգային մշակույթի կարևորագույն օջախներից մեկի վերակառուցման աշխատանքները բարձր որակով կատարելու համար շինարարների կոլեկտիվի անդամներն արժանացան ՀԽՍՀ պետական մրցանակի։ Շքեղորեն վերակառուցված թատրոնը վերաբացվեց 1980 թ. նոյեմբերի 28-ին՝ ՀԽՍՀ կազմավորման 60-ամյակի առթիվ։ Տեղի ունեցավ հանդիսավոր նիստ և տոնական համերգ ։
Այլ փաստեր
Նախագիծը 1937 թվականին Փարիզում անցկացվող համաշխարհային ցուցահանդեսին արժանացել է ոսկե մեդալի։ Արամ Խաչատրյանի անվան ֆիլհարմոնիայի մեծ դահլիճը գործում է 1963 թվականից։ 2002 թվականին կատարվել են վերանորոգման աշխատանքներ ։
1938 թվականին թատրոնը կոչվել է Ալեքսանդր Սպենդիարյանի անունով ։
1957 թվականին թատրոնը ստացել է ակադեմիականի կոչում ։
Արտաքին հղումներ
Կատեգորիա:1933 կառույցներ Կատեգորիա:Օպերայի և բալետի թատրոններ Կատեգորիա:Կառույցներ նամականիշների վրա Կատեգորիա:Հայաստանի երաժշտական թատրոններ Կատեգորիա:Երևանի թատրոններ Կատեգորիա:1932 հիմնադրումներ Երևանում Կատեգորիա:Երևանի տեսարժան վայրեր Կատեգորիա:Ալեքսանդր Սպենդիարյան
Կապանորի
Բնակչությունը կազմում է 45 356 մարդ (2008 թվականի տվյալներով)։ Բնակչության խտությունը՝ 290 մարդ/կմ²։ Տարածքը՝ 157 կմ²։ Փոստային ինդեքս՝ 55012։ Հեռախոսային կոդ՝ 0583։
Բնակավայրի հովանավորն է սուրբ Բերնարդը։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Միսս Էվերսի երեխաները
Միսս Էվերսի երեխաները (Miss Evers' Boys) 1997 թվականի HBO հեռուստաալիքի ստեղծած ամերիկյան հեռուստատեսային ֆիլմ, որի գլխավոր դերերում են Էլֆրի Վուդարդը և Լոուրենս Ֆիշբորնը։ Ֆիլմը 11 անգամ առաջադրվել է «Էմմի» մրցանակի, որոնցից չորսը հաղթել է, այդ թվում և` լավագույն հեռուստատեսային ֆիլմ անվանակարգում ։
Սյուժե
Ֆիլմը հիմնված է իրական պատմությունների վրա և պատմում է 1932-1972 թվականների Տասկիգիի սիֆիլիսի հետազոտությունների մասին։ Պատմությունը պատմում է բուժքույր Յունիս Էվերսը (Էլֆրի Վուդարդ), որը շատ բան գիտի այն մասին, թե ինչ է կատարվում... Փորձը դադարեցվել է միայն 40 տարի անց, երբ սկսվել է սենատի հետաքննությունը։
Պարգևներ և առաջադրումներ
Ֆիլմը բարձր գնահատական է ստացել թե՛ քննադատների, թե՛ հանդիսատեսի կողմից, դերասանուհի Էլֆրի Վուդարդը ստացել է «Էմմի» և «Ոսկե գլոբուս» մրցանակներ։ Ֆիլմն ստացել է «Էմմի» մրցանակ` տարվա լավագույն հեռուստատեսային ֆիլմ անվանակարգում, ինչպես նաև` առաջադրվել է «Ոսկե գլոբուս» մրցանակի նույն անվանակարգում։ Լոուրենս Ֆիշբորնն առաջադրվել է «Էմմի» մրցանակի` լավագույն դերասան անվանակարգում։
Արտաքին հղումներ
Կատեգորիա:1997 ֆիլմեր Կատեգորիա:Ամերիկյան դրամա ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Անգլերեն ֆիլմեր Կատեգորիա:HBO-ի բնօրինակ ծրագրեր Կատեգորիա:Ամերիկյան ֆիլմեր Կատեգորիա:1990-ականների դրամա ֆիլմեր
Լորետա Հայրապետյան
Լորետա Հայրապետյան, թատրոնի իրանահայ դերասանուհի ։
Աբդոլհոսեյն Նուշինի կինը։
Կենսագրություն
Լորետա Հայրապետյանը ծնվել է 1911 թվականին Թեհրանում։ Ավարտել է Մոսկվայի պետական համալսարանի թատերական ֆակուլտետը։ Թատրոնում հանդես է եկել 1935 թվականին «Օթելլո» ներկայացմամբ։ 15 տարեկան հասակում խաղացել է Սաթենիկ Աղաբաբյանի բեմադրած ներկայացման մեջ։ Պրոֆեսիոնալ դերասանական գործունեությունը սկսել է Հայկ Գարագաշի օգնությամբ։ Մահմուդ Զահերեդդինի թատերախմբում խաղացել է մի շարք ներկայացումներում ։
1952 թվականին Հայրապետյանը մեկնել է Ֆրանսիա, ապա` Մոսկվա, 1962 թվականին վերադարձել է Իրան, «Քյասրաի» թատրոնում բեմադրել է և հանդես է եկել «Անմեղ մեղավորներ», «Գիշերային արկած», «Կատուն շիկացած տանիքում» պիեսներում ։
Լորետա Հայրապետյանի թատերական գործունեության 50-ամյա տարելիցին Թեհրանում բացվել է «Խաչմերուկ» թատերասրահը։
1983 թվականին Հայրապետյանը մեկնել է Վիեննա, որտեղ էլ մահացել է 1998 թվականին ։
Ծանոթագրություններ
Կատեգորիա:Իրանահայ դերասանուհիներ Կատեգորիա:Դերասանուհիներ այբբենական կարգով Կատեգորիա:20-րդ դարի դերասանուհիներ
Էվենկերեն
Էվենկերեն լեզու (լամուտյան) — էվենկների լեզու, մոտիկ էվեներեն լեզվին, նանայերենին, ուդեգեյերենին։ Պատկանում է տունգուս-մանջուրական լեզվընտանիքին։
Էվենսկյան գրականություն
XX դարից մինչև մեր օրերը էվենկերեն լեզվով գրել են հետևյալ գրողներն ու պոետները.
Ծանոթագրություններ
Կատեգորիա:Ռուսաստանի լեզուներ Կատեգորիա:Մեռնող լեզուներ
Սովորական հերթապահություն
Սովորական հերթապահություն, 1989 թվականին Հայֆիլմ (ՀԽՍՀ պետավտոտեսչության պատվերով) կինոստուդիայի կողմից նկարահանված հայկական ֆիլմ ։
Սյուժե
Երկու երիտասարդ ավտոմեքենա են առևանգում՝ «քաղցր կյանք» վայելելու հրապուրանքով։ Նրանց հետապնդում է ավտոտեսուչը։
Դերերում
Արևիկ Օրբելյան, Արթուր Նալբանդյան, Աշոտ Գևորգյան, Սարգիս Հովսեփյան
Ծանոթագրություններ
Կատեգորիա:Հայկական ֆիլմեր Կատեգորիա:Խորհրդային ֆիլմեր Կատեգորիա:1989 ֆիլմեր Կատեգորիա:Լևոն Իսահակյանի ֆիլմեր Կատեգորիա:«Հայֆիլմ» ստուդիայի ֆիլմեր
Ֆլամբե
Ֆլամբե(f, flɑ̃be), խոհարարական հնարք, որի ընթացքում թավայի մեջ լցվում է ալկոհոլ կրակ առաջացնելու համար։ Այս բառը ֆրանսերենից թարգմանաբար նշանակում է «կրակի տված» (ֆրանսերենում flambé բառը flamber բայի անցյալ ժամանակաձն է)։ Ֆլամբեի գործընթացը երբեմն ասոցացվում է սեղանի վրա ներկայացվող լիկյորով համեմված ուտեստների հետ, ինչպիսիք են բանանի ֆոստերը կամ հոբելյանական կեռասները, երբ ալկոհոլը միանգամից բոցավառվում է առաջացնելով կապտավուն գունավորումով կրակ։ Այնուամենայնիվ, ֆլամբեն նաև մի քայլ է գինով պատրաստված աքլորի և այլ ճաշատեսակների պատրաստման ժամանակ, երբ օգտագործվում է ալկոհոլ մինչ մատուցելը։ Ֆլամբեի ժամանակ ցնդող ալկոհոլը, արագորեն այրվելով, ճաշատեսակին հաղորդում է լրացուցիչ համ և բույր, վերացնելով հում լինելու կամ այլ ավելորդ համեր։ Մասնակի այրումը կլանում է հեղուկը՝ թողնելով հաճելի համ։
Պատմություն
Թեև ցուցադրվող բոցավառվող ուտեստների հետքերը առաջին անգամ հանդիպում է մավրերի մոտ 14-րդ դարում, Ֆլամբեն ավելի մեծ տարածում գտավ 19-րդ դարում։ Ային իր պատմությամբ հայտնաբերվել է Մոնտե Կառլոում 1895 թվականաին, երբ մատոցող Հենրի Չարփենթիերը պատահաբար թափեց իր՝ Միացյալ Թագավորության ապագա արքայազն Հենրի 7-րդի համար պատրաստվող նրբաբլիթի վրա, որը նա անվանեց «Նրբաբլիթ Նուզետ» արքայազնի ընկերոջ պատվին ։ Նա հասկացավ, որ սուիսի այրումը այնպիսի համ հաղորդեց, որ նա երբեք չէր էլ կարող գուշակել։ Այնուամենայնիվ Լարուս Գաստրոնոմիքը կասկածի է ենթարկել այս պատմությունը՝ պնդելով, որ Չարփենթիերը այդ ժամանակ բավական մեծ չէր թագավորականներին ծառայելու համար. ։
Եղանակը
Պարզապես սնունդը կրակի վրա այրելը իրենով կոչվում է Ֆլամբե։ Ալկոհոլով թավայի թավայի մեջ այրվող սոուսը փոխում է սննդի քիմիական բաղադրությունը։ Քանի որ ալկոհոլը եռում է 78 °C (172 °F)-ում, ջուրը՝ 100 °C (212 °F)-ում, իսկ շաքարը կարամելանում է 170 °C (338 °F)-ում,, այս բոլոր բաղադրիչների այրման արդյունքում առաջացող բարդ քիմիական ռեակցիան, հատկապես այրվող ալկոհոլի մակերեսին, գերազանցում է 240 °C (500 °F)-ի սահմանը։
Որոշ բաղատոմսերում առաջարկվում է կատարել ֆլամբե լիկյորով, ինչպիսիք են Էվերկլիերը կամ Բակարդի 151ը, որոնք շատ մեծ քանակությամբ ալկոհոլ են պարունակում։ Այնուամենայնիվ սպիրտի այս տեսակները շատ արագ ու ուժեղ բռնկվող են և պրոֆեսիոնալ խոհարարների կողմից բավականին վտանգավոր են համարվում։ Գինին և գարեջուրը շատ քիչ ալկոհոլ են պարունակում, ուստի դրանցով ֆլամբե չի արվում։ Ռոմը, կոնյակը, կամ այլ անուշաբույր լիկյորների տեսակները, որոնք ունեն մոտ 40% ալկոհոլի քանակություն հիանալի են համարվում ֆլաբե անելու համար ։ Երբեմն դարչին է ավելացվում ոչ թե համի, այլ ցույց տալու համար, թե ինչպես է այրվում փոշին, երբ այն ավելացվում է։
Ազդեցություն համի վրա
Քանի որ համի զգացողությունը սուբյեկտիվ երևույթ է, ամեն մեկը չէ, որ կարող է զգալ ֆլամբեի թողած ազդեցությունը համի վրա։ Ոմանք պնդում են, որ քանի որ կարակը սննդից բարձր է գտնվում, և քանի որ տաք գազերը վեր են բարձրանում, այն չի կարող նկատելի ազդեցություն թողնել համի վրա։ Չնայած Լոս Անջելես Թայմսի կողմից անցկացված փակ աչքերով համի ոչ պաշտոնական փորձարկման ժամանակ ներկայացվել է կարամելով խնձորի երկու բաժին՝ մեկը ֆլամբեացված, մյուսը՝ կիսախաշած․ փորձարկողներից մեկը ասաց ֆլամբեացված ուտեստը մեծահասակների համար է, իսկ մյուսը՝ երեխաների ։ Ոմանք, այնուամենայնիվ, կվիճարկեն այս փաստը և կմեջբերեն հայտնի ֆրանսիացի ավագ խոհարարների խոսքերը, ովքեր պնդում են ֆլամբեն պարզպես շոու-բիզ հնարք է ռեստորանային բիզնեսում, որը փչացնում է սնունդը և արվում է սննդի պատրաստման ցուցադրության ժամանակ կուլմինացիոն պահին տեսողական մեծ տպավորություն թողնելո համար ։
Ապահովություն
Ապահովության համար խորհուրդ է տվում ալկոհոլը չավելացնել, երբ թավան կրակի վրա է, պետք է օգտագործել երկար լուցկիներ թավան այրելու համար։
Ծանոթագրություններ
Կատեգորիա:Խոհարարություն
Էդուարդ Մարտիրոսյան
Էդուարդ Աշոտի Մարտիրոսյան, հայ պետական գործիչ, Հայաստանի ազգային անվտանգության ծառայության նախկին տնօրեն, գնդապետ ։ Հայկական ատոմային էլեկտրակայանի գլխավոր տնօրեն ։
Կրթություն
1998 թվականին ստացել է պահեստազորի լեյտենանտի զինվորական կոչում։ 1998 թվականից ծառայում է ՀՀ ազգային անվտանգության մարմիններում։ Զբաղեցրել է կրտսեր օպերլիազորից մինչև վարչության պետի պաշտոններ ։
Աշխատանքային գործունեություն
2018 թվականի հոկտեմբերին ՀՀ նախագահի հրամանագրով նշանակվել է Հայաստանի Հանրապետության ազգային անվտանգության տնօրենի տեղակալ։
2019 թվականի սեպտեմբերի 19-ին ՀՀ նախագահի հրամանագրով նշանակվել է Հայաստանի Հանրապետության ազգային անվտանգության ծառայության տնօրենի պարտականությունների ժամանակավոր կատարող։
2020 թվականի մարտի 19-ին ՀՀ նախագահի հրամանագրով նշանակվել է Հայաստանի Հանրապետության ազգային անվտանգության ծառայության տնօրեն։
2020 թվականի հունիսի 8-ին ՀՀ նախագահի հրամանագրով ազատվել է Հայաստանի Հանրապետության ազգային անվտանգության ծառայության տնօրենի պաշտոնից։
2020 թվականի օգոստոսի 12-ին ՀՀ տարածքային կառավարման և ենթակառուցվածքների նախարարի հրամանագրով նշանակվել է հայկական ատոմային էլեկտրակայանի գլխավոր տնօրեն։
Ընտանիք
Ամուսնացած է, ունի երկու երեխա։
Ծանոթագրություններ
Կատեգորիա:ՀՀ ԱԱԾ տնօրեններ Կատեգորիա:Հայ պետական գործիչներ Կատեգորիա:Մարտական ծառայության մեդալակիրներ
Կեպտուր
Կեպտուր (Кептур), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Իլեզա գետի ձախ ափում՝ 29 կմ հեռավորության վրա։ Գետի երկարությունը 33 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Օպարինսկի շրջան
Օպարինսկի շրջան (Опаринский район), մունիցիպալ շրջան Ռուսաստանի Դաշնության Կիրովի մարզում։
Ստեղծվել է 1924 թվականին։ Վարչական կենտրոնը՝ Օպարինո ։
Աշխարհագրություն
Շրջանի տարածքի մակերեսը կազմում է 6043 կմ²։
Բնակչություն
2010 թվականի մարդահամարի արդյունքներով շրջանում բնակվում էր 12685 մարդ։ Բնակչության խտությունը կազմում էր 2,1 մարդ/կմ²։
Արտաքին հղումներ
Կատեգորիա:Կիրովի մարզ Կատեգորիա:Ռուսաստանի շրջաններ ըստ դաշնային սուբյեկտների
Կարեջինե
Կարեջինե  (Careggine), կոմունա Իտալիայի Տոսկանա մարզի Լուկայի գավառում։
Բնակչությունը կազմում է 642 մարդ (2008 թվականի տվյալներով)։ Բնակչության խտությունը՝ 27 մարդ/կմ²։ Տարածքը՝ 29 կմ²։ Փոստային ինդեքս՝ 55030։ Հեռախոսային կոդ՝ 0583։
Արտաքին հղումներ
Կատեգորիա:Իտալիայի բնակավայրեր
Շարլոտա Պերելի
Շարլոտա Պերելի (իրական անունը՝ Աննա Ջենի Շարլոտա Նիլսոն, ), շվեդ երգչուհի և դերասանուհի։ 1999 թվականին ներկայացրել է Շվեդիան Եվրատեսիլ երգի մրցույթում՝ «Take Me to Your Heaven» երգով։ Զբաղեցրել է առաջին հորիզոնականը՝ հաղթանակ բերելով իր երկրին։
1987-1998
13 տարեկանում միացել է «Խովմանտորպ» պարային թիմին։ Ավարտելուց հետո նա տեղափոխվել է Վեկշյո, որտեղ հաճախել է կատարողական արվեստի դպրոց։ Նա նաև դարձել է «Kendix» խմբի մենակատար։ Ավելի ուշ նա երգել է «Anders Engbergs» խմբում, սակայն երկու ալբոմ թողարկելով, նա թողնում է թիմին՝ միանալով «Wizex» անսամբլին։ 1998 թվականին խումբը առաջադրվել է շվեդական երաժշտական մրցանակի «Mot nya mål» ալբոմի համար, իսկ «Tusen och en natt» ալբոմը դարձել է «Ոսկե սկավառակ»։ 1997-1998 թվականներին Շարլոտան մասնակցել է շվեդական «Vita lögner» («Սպիտակ սուտ») օպերային, հանդես գալով 20 դրվագներում ։
1999-2000
1999 թվականին հաղթել է «Մելոդիֆեստիվալեն» երաժշտական մրցույթում, ապա Երուսաղեմում տեղի ունեցած Եվրատեսիլ 1999 երգի մրցույթում՝ «Take Me to Your Heaven» երգով։ Եվրատեսիլ երգի մրցույթում հաղթելուց հետո Շարլոտան դարձել է բավական հայտնի։ Նա համերգային շրջագայություն է ունեցել Եվրոպայում և Միջին Արևելքում, ինչպես նաև թողարկել է իր առաջին՝ «Charlotte» (1999) կոչվող սոլո ալբոմը։
2001-2003
2001 թվականին թողարկել է երկրորդ ալբոմը՝ «Miss Jealousy», որը ներառում է «You Got Me Going Crazy» սինգլը։ 2003 թվականին Շարլոտան դարձավ եվրատեսիլի շվեդական ընտրական փուլի հաղթողը։ Նույն տարվա ապրիլին նա մասնակցում է շվեդական արտադրության «Հիսուս Քրիստոս գերաստղ»-ին։ Սեպտեմբերին թողարկվեց «Broken Heart» սինգլը, իսկ 2004 թվականի հունիսին թողարկվեց երրորդ «Gone Too Long» կոչվող ալբոմը։
2004-2007
Հաջող դեբյուտային ելույթից հետո նրան արդեն հրավիրում են Եվրատեսիլ 2004 երգի մրցույթի ազգային ընտրությանը, իսկ TV4 հեռուստաալիքը Շարլոտային հրավիրում է ստեղծել իր սեփական շոուն։ Նա կազմակերպում է «Super Troupers» մանկական երաժշտական ծրագիրը։
2007 թվականի մայիսին Շարլոտան մասնակցել է «Nordic Preview Show»-ին, քննարկել «Եվրատեսիլ 2007 երգի մրցույթ»-ի մասնակիցներին` որպես Շվեդիայի փորձագետ։ Մինչ այդ նա արդեն 2005 թվականին փորձագիտական հանձնաժողովի անդամ էր։
2008 թվականից
Մարտի 15 երկրորդ անգամ հաղթել է Մելոդիֆեստիվալենը ստացել է իրավունք մասնակցելու Բելգրադում կայանալիք Եվրատեսիլ 2008 երգի մրցույթին։ Մարտի 14-ին նկարահանվել է «Hero» երգի տեսահոլովակը, իսկ հետո մեկնել է նոր երգերը ներկայացնող շրջագայությունների։ Նա մրցույթի ֆավորիտներից մեկն էր, սակայն զբաղեցրեց ընդամենը 18-րդ տեղը, հավաքելով 47 միավոր ։ Միևնույն ժամանակ, նոր «Hero» ալբոմը զբաղեցրել է երրորդ տեղը Շվեդիայի չարթերում ։
Եվրատեսիլից հետո կոմպոզիտոր Ռոբերտ Ուելսի հետ միասին երգչուհին մասնակցեց «Rhapsody in Rock» շոուին, այնուհետև հանդես է եկել Պեկինի ամառային օլիմպիական խաղերում։ Նաև Չինաստանում թողարկվել է նրա «Hero» ալբոմը։
Աշնան ընթացքում Շարլոտան աշխատել է Սուրբ ծննդյան «Rimfrostjul» ալբոմի վրա, որը լույս է տեսել նոյեմբերի 10-ին։ Նա նաև հանդես է եկել մի քանի շոուերում, այդ թվում`«Sommarkrysset», «Victoriadagen» և «Nationaldagen»: Հոկտեմբերի 31-ին նա հրավիրվեց «Idol 2008» շոուին, որպես ժյուրի։ Նոյեմբերին և դեկտեմբերին նա հանդես եկավ Շվեդիայում Սուրբ Ծննդյան համերգների ժամանակ՝ նոր ալբոմի երգերով։ 2009 թվականի սկզբին նա ուղևորվեց Մինսկ և Պեկին։ 2009 թվականի փետրվարին Մարտին Ստենմարկի հետ միասին հանդես եկավ Մելոդիֆեստիվալեն 2009 թվականի երրորդ կիսաեզրափակիչում «En ny tid» տեսահոլովակով։
Անձնական կյանք
2003-2009 թվականներին Շարլոտան ամուսնացել է ռեստորանատեր Նիկոլայ Ինգոսոյի հետ։ Ամուսնական կյանքի ընթացքում Շարլոտան ունեցավ երկու որդի՝ Անջելո Մատեո Պերելի (ծնված 2004 թվականի հունվարի 8-ին) և Ալեսիո Ռոբեչտո Պերելի (ծնված 2005 թվականի հոկտեմբերի 17-ին)։
2012 թվականից Շարլոտան պաշտոնապես ամուսնացել է Անդերս Ժենսենի հետ։ Ամուսնությունից հետո ծնվում է երրորդ որդին` Ադրիան Ռոմեո Պերելի-Յենսենը (ծնված 2003 թվականի հուլիսի 30-ին)։
Արտաքին հղումներ
Կատեգորիա:Շվեդ երգչուհիներ Կատեգորիա:Շվեդ դերասանուհիներ Կատեգորիա:Եվրատեսիլ 2008 երգի մրցույթի մասնակիցներ Կատեգորիա:Եվրատեսիլ երգի մրցույթի հաղթողներ Կատեգորիա:Շվեդ կոմպոզիտորներ Կատեգորիա:21-րդ դարի երգչուհիներ Կատեգորիա:Շվեդ երաժիշտներ
Թիմ Հանտ
Ռիչարդ Թիմոթի Հանտ (Richard Timothy (Tim) Hunt, ), բրիտանացի կենսաքիմիկոս, 2001 թվականի Նոբելյան մրցանակի դափնեկիր բժշկության և ֆիզիոլոգիայի բնագավառում, որին արժանացել է ցիկլինով և ցիկլին-կախվածության կինեզի միջոցով կորիզավոր բջջի կենսական ցիկլի կարգավորման բացահայտման համար։
1991 թվականին դարձել է Լոնդոնի թագավորական ընկերություն անդամ, իսկ 1999 թվականին` ԱՄՆ-ի գիտությունների ազգային ակադեմիայի օտարերկրյա անդամ։
Սեքսիստական սկանդալ
2015 թվականի հունիսի 9-ին Թիմ Հանտը ելույթ է ունեցել Հարավային Կորեայի մայրաքաղաք Սեուլում կայացած գիտական լրագրության գիտաժողովի պաշտոնական ընթրիքի ժամանակ։ Իր ողջույնի խոսքում, ինչպես հայտնի է դարձել, նա ասել է.
Տարօրինակ է, որ այնպիսի շովինիստական հրեշի, ինչպիսին ես եմ, խնդրել են ելույթ ունենալ կին գիտնականների առջև։ Ես ունեմ երեք խնդիր լաբորատորիայի աղջիկների հետ՝ դու սիրահարվում ես նրանց, նրանք սիրահարվում են քեզ, և երբ նրանց քննադատում ես, նրանք լաց են լինում։ Հավանաբար անհրաժե՞շտ է առանձին լաբորատորիաներ ստեղծել տղաների և աղջիկների համար։
Այդ կատակը ընդունվել է որպես «սեքսիստական» ներկա կին լրագրողներից մեկի կողմից, և համատեքստից դուրս հանված արտահայտությունները հրապարակվել են նրա Թվիթերում, ինչի հետևանքով հետագայում քննադատության ալիք է բարձրացել Հանտի դեմ։ Դրա պատճառով գիտնականը ստիպված է եղել հրաժարական տալ պատվավոր պրոֆեսորի պաշտոնից, ինչի մասին հաղորդվել է Լոնդոնի համալսարանական քոլեջի կայքում ։ Հետագայում մի շարք գիտնականներ և լրագրողներ կասկածի տակ են առել ինչպես տեղի ունեցածի վերաբերյալ հասարակության կտրուկ վերաբերմունքի արդարացիությունը, այնպես էլ Հանտի խոսքերի կոռեկտությունը ։
Հասարակական գործունեությունը
2016 թվականին ստորագրել է Գրինփիսին, Միավորված ազգերի կազմակերպությանը և ամբողջ աշխարհի ղեկավարություններին ուղղված կոչը՝ դադարացնելու պայքարը Գենետիկորեն մոդիֆիկացված օրգանիզմների դեմ  ։
Ծանոթագրություններ
Կատեգորիա:Անգլիացի կենսաքիմիկոսներ Կատեգորիա:Նոբելյան մրցանակի դափնեկիրներ Կատեգորիա:Բժշկության կամ ֆիզիոլոգիայի բնագավառում Նոբելյան մրցանակի դափնեկիրներ Կատեգորիա:Լոնդոնի թագավորական ընկերության անդամներ Կատեգորիա:Թագավորական շքանշանով պարգևատրվածներ Կատեգորիա:Քեմբրիջի համալսարանի շրջանավարտներ Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ Կատեգորիա:Օքսֆորդի համալսարանի շրջանավարտներ
Մոխրագույն սարյակ
Մոխրագույն սարյակ, երգեցիկ թռչուն սարյակների ընտանիքից՝ սարյակների ցեղից։ Հանդիպում է Արևելյան Ասիայում, այդ թվում նաև՝ Ռուսաստանի Դաշնության սահմանում՝ Հեռավոր Արևելքում։
Նկարագիր
Ոչ մեծ թռչուն, որի երկարությունը 20-23 սմ ։ Մարմնի վերին շրջանի փետուրները մոխրագույն կամ դարչնագույն են։ Կուրծքը, փորը և վերնապոչը ակնհայտորեն բաց գույն ունեն՝ բաց մոխրագույն կամ կեղտոտ սպիտակ։ Այս կենդանիների ծիածանաթաղանթը դարչնագույն է։ Կտուցը դեղնանարնջագույն է, որը բազմացման շրջանում դառնում է ավելի մուգ։ Առաջնային և երկրորդային թևերն ու պոչը դարչնագույն են՝ թույլ բրոնզագույն և կանաչավուն երանգով։ Ոտքերը գազարագույն են։ Արուների հետ համեմատությամբ, էգերն ունեն ավելի բաց գունավորում, դարչնագույն փետուրներ։ Երիտասարդ առանձնյակները նման են մեծերին, բայց այտերի վրա ունեն դարչնագույն պուտեր։ Ձայնը միատոն է, սուր ։
Տարածվածություն
Բնադրում են Ճապոնիայում, Կորեայում, Հյուսիս-արևելյան Չինաստանում, Արևելյան Մոնղոլիայում, Ռուսաստանի Դաշնությունում՝ Անդրբայկալում, Պրիմորիեի երկրամասում, Սախալինում և Կուրիլյան կղզիներում։ Տարածվածության արեալի մեծամասնությունը բաժին է ընկնում ճապոնական Հոկայդո կղզուն։ Համարվում է չվող թռչուն։ Ճապոնական կղզիներում վարում է նստակյաց կյանք։ Միգրացիայի ժամանակ ձմեռում է Չինաստանի հարավում, Թայվանում, Հոնկոնգում։
Սովորաբար հանդիպում է հարթավայրային շրջաններում՝ այգիներ, զբոսայգիներ, արոտավայրեր, գյուղեր և խոշոր քաղաքներ։ Օրինակ, Ճապոնիայում նրան համարում են «քաղաքային թռչուն»։ Խուսափում են խիտ բուսականությամբ ծածկված անտառակներից։ Ձմռան ամիսներին հանգրվանում են բրնձի պլանտացիաներում։
Միգրացիայի ժամանակ բնադրած վայրերից չվում է մարտի վերջին և ապրիլի սկզբին։ Աշնանային միգրացիան տեղի է ունենում հոկտեմբերից մինչև նոյեմբերի կեսերը։
Ծանոթագրություններ
Կատեգորիա:Սարյակներ
Humble Bundle
Humble Bundle, թարգմանաբար՝ Համեստ հավաքածու։ Խաղերի վաճառքի փորձարարական սերիաներ, որը հիմնված էր «Վճարիր ինչքան ուզում ես» մոդելի վրա։ Այն խաղերը, որոնք մտնում էին հավաքածուի մեջ, մատակարարվում էին առանց Հեղինակային իրավունքների պաշտպանության (DRM) կամ մատակարարվում էին թվային Steam-խանութի օգնությամբ։ Վաճառքից ստացված մի որոշ հատված տրամադրվում էր բարեգործական նպատակների համար։
Առաջին հավաքածուն կազմակերպվել է Wolfire Games-ի կողմից։ Սկսած երկրորդից՝ ստեղծվում է առանձին ընկերություն՝ Humble Bundle, Inc: Մինչ օրս բացառապես այս կազմակերպությունն է զբաղվում հավաքածուների վաճառքով։ Այս հավաքածուները վաճառքի են հանվում սահմանափակ ժամանակով, սակայն գնորդն ինքն է որոշում, թե ինչքան գումար է տրամադրելու, որը կուղղվի կազմակերպիչ-ընկերությանը, խաղերի նախագծողներին և բարեգործական կազմակերպությանը, որն է՝ Electronic Frontier Foundation-ը։ Հավաքածուի խաղերը թողարկվում են Microsoft Windows, Mac OS X և Linux ՕՀ-ի համար։ Ըստ 2011 թվականի դեկտեմբեր ամսվա տվյալների՝ թողարկված 6 հավաքածուներից ստացվել է համապատասխանաբար 1,25 միլիոն, 1,8 միլիոն, 900 000, 2,16 միլիոն, 1,1 միլիոն և 2,37 միլիոն դոլար եկամուտ։
Հասկացություն
Humble Bundle-ի հեղինակ է համարվում Wolfire Games ընկերության նախագծողներից մեկը՝ Ջեֆ Ռոզենը։ Վերջինս ոգևորվել է Steam թվային սերվիսի խաղային վաճառքներից։ Ռոզենի վրա ազդեցություն է թողել նաև World of Goo խաղի վաճառքի մոդելը՝ նախագծված 2D Boy ընկերության կողմից։ Խաղը վաճառվել է 57 000 կրկնօրինակով և բերել է 114 000 միլիոն դոլարի եկամուտ։
Պատմություն
Humble Bundle-ի հավաքածուներից են՝
Humble Indie Bundle 1 - առաջին հավաքածուն է։ Ներառված էր 5 խաղ։ Վաճառքի է հանվել 2010 թվականի մայիսի 4-11-ը։
Humble Indie Bundle 2 - երկրորդ հավաքածուն վաճառքի է հանվել 2011 թվականի ապրիլի 12-26-ը։ Հավաքածուում ընդգրկված էին միայն Frozenbyte ընկերության խաղերը։
Humble Indie Bundle 3 - 2011 թվականի հուլիսի 26-ից օգոստոսի 9-ը։ Humble Frozen Synapse Bundle - 2011 թվականի սեպտեմբերի 28-ից։ Այս հավաքածուն ուներ ընդամենը մեկ խաղ՝ Frozen Synapse-ը։ Իսկ սեպտեմբերի 30-ին և հոկտեմբերի 5-ին համապատասխանաբար տեղ գտան TRAUMA և SpaseChem խաղերը։
Humble Voxatron Debut - հավաքածուն վաճառքի է դուրս գալիս 2011 թվականի հոկտեմբերի 31-ին և ավարտվում նոյեմբերի 13-ին։ Այս հավաքածուում ներառված էր Voxatron խաղի ալֆա-տարբերակը։ Հետագայում ավելացվեցին նաև ևս երկու այլ խաղեր։
Humble Indie Bundle 4 - 2011 թվականի դեկտեմբերի 14-ից։ Ներառված էին Jamestown, Bit.Trip.Runner, Super Meat Boy, Shank և NightSky խաղերը։ Իսկ մի քանի օր անց հավաքածուում տեղ գտան նաև այս խաղերի սաունդթրեյքները։ Այս հավաքածուն վաճառքի առաջին իսկ օրում բերեց 1 միլիոն դոլարի եկամուտ։ Կայքում միաժամանակ գտնվում էին 41 240 օգտատեր։ Այս հավաքածուն դարձավ ռեկորդակիր՝ մինչ այս դուրս եկած հավաքածուների համեմատ։ Ընդհանուր առումով վաճառվեց 435 000 կրկնօրինակ, որը բերեց 2,37 միլիոն դոլարի եկամուտ։
Humble Bundle for Android #2 - նույն թվականի մարտի 12-ից սկսվում է թողարկվել երկրորդ հավաքածուն՝ Android ՕՀ-ի համար։
Humble Botanicula Debut - սկսվել է վաճառվել 2012 թվականի ապրիլի 20-ից։
Humble Indie Bundle V - 2012 թվականի մայիսի 31-ից։ Այս հավաքածուն համարվում է ամենավաճառվածը, քանի որ 2 ժամ 15 րոպեի ընթացքում ստացվել է 500 հազար դոլար եկամուտ։ Իսկ ընդհանուր առմամբ այս հավաքածուն գնել է 599 003 օգտատեր՝ միասին վճարելով 5 108 259 դոլար։